b'\n_START_ARTICLE_\nVuorisirri\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 26\xe2\x80\x9328\xc2\xa0cm, siipien k\xc3\xa4rkiv\xc3\xa4li 62\xe2\x80\x9366\xc2\xa0cm ja paino 125\xe2\x80\x93230\xc2\xa0g. Naaras on selv\xc3\xa4sti kookkaampi. Suurikokoinen sirri, hieman isosirri\xc3\xa4 suurempi. Nokka on melko ohut ja pitk\xc3\xa4hk\xc3\xb6 ja liev\xc3\xa4sti alasp\xc3\xa4in kaartunut. H\xc3\xb6yhenpuku on l\xc3\xa4hes kauttaaltaan tummat\xc3\xa4pl\xc3\xa4inen, vatsapuolelta v\xc3\xa4hiten. Sukupuolet ovat samanv\xc3\xa4risi\xc3\xa4.\n_START_SECTION_\nEsiintyminen\n_START_PARAGRAPH_\nPesii Koillis-Siperian tundralla. Muuttolintu, joka talvehtii suurina parvina Etel\xc3\xa4-Aasiassa Pakistanista Kiinaan ja Australiassa. Maailman populaation koko noin 380\xc2\xa0000 yksil\xc3\xb6\xc3\xa4. Sen kanta on eritt\xc3\xa4in uhanalainen. Lajia ei ole tavattu Suomessa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPesim\xc3\xa4aikana laji el\xc3\xa4\xc3\xa4 tundralla ja arktisen alueen tunturien ja vaarojen niityill\xc3\xa4 ja pensaikoissa. Pesim\xc3\xa4ajan ulkopuolella rannikoiden muta- ja hiekkarannoilla.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on maassa ja munia on 4.\n_START_SECTION_\nRavinto\n_START_PARAGRAPH_\nHy\xc3\xb6nteiset, nilvi\xc3\xa4iset ja muut pienet selk\xc3\xa4rangattomat.'